Oficiālais Vēstnesis L 197 , 26/07/2002 Lpp. 0056 - 0059



Eiropas Parlamenta, Padomes Un Komisijas ģenerālsekretāru, Tiesas Sekretāra, Revīzijas Palātas, Ekonomikas un Sociālo Lietu Komitejas un Reģionu Komitejas ģenerālsekretāru Un Eiropas Ombuda Pārstāvja lēmums (2002. gada 25. jūlijs) par Eiropas Kopienu Personāla atlases biroja uzbūvi un darbību (2002/621/EK) EIROPAS PARLAMENTA, PADOMES UN KOMISIJAS ĢENERĀLSEKRETĀRI, TIESAS SEKRETĀRS, REVĪZIJAS PALĀTAS, EKONOMIKAS UN SOCIĀLO LIETU KOMITEJAS UN REĢIONU KOMITEJAS ĢENERĀLSEKRETĀRI UN EIROPAS OMBUDA PĀRSTĀVIS, ņemot vērā Eiropas Kopienu Civildienesta noteikumus un Eiropas Kopienu pārējo darbinieku nodarbināšanas kārtību, kas izklāstīti Padomes Regulā (EEK, Euratom, EOTK) Nr. 259/68 [1], ņemot vērā Eiropas Parlamenta, Padomes, Komisijas, Tiesas, Revīzijas palātas, Ekonomikas un sociālo lietu komitejas, Reģionu komitejas un ombuda 2002. gada 25. jūlija Lēmumu par Eiropas Kopienu Personāla atlases biroja izveidi, un jo īpaši tā 5. pantu [2], tā kā: (1) Atbilstoši Civildienesta noteikumu 27. pantam iestādes apņēmušās nodrošināt, ka pieņemšana darbā ir vērsta uz to, lai nodrošinātu pakalpojumus, ko sniedz visspējīgākie ierēdņi un ierēdņi ar visaugstāko darba ražīgumu un integritātes līmeni, kuri pieņemti darbā, aptverot pēc iespējas plašāku ģeogrāfisko teritoriju, un izraudzīti no Eiropas Kopienu dalībvalstu pilsoņiem neatkarīgi no viņu rases, politiskajiem, filozofiskajiem vai reliģiskajiem uzskatiem, dzimuma vai seksuālās orientācijas, neņemot vērā viņu ģimenes stāvokli. (2) Civildienesta noteikumu III pielikuma 1. panta 1. punkta trešajā daļā norādīta kopējās apvienotās komitejas atbildības joma un minētā pielikuma 3. panta otrajā daļā izklāstīts, kā jāieceļ atlases komisijas locekļi atklāto konkursu organizēšanai, IR PIEŅĒMUŠI ŠO LĒMUMU. 1. pants Biroja pienākumi 1. Birojs organizē atklātus konkursus, lai ar optimāliem profesionāliem un finansiāliem nosacījumiem nodrošinātu ierēdņu sniegtos pakalpojumus Eiropas Kopienu iestādēm. Birojs izveido rezerves sarakstus, kas ļauj iestādēm pieņemt darbā augsti kvalificētus darbiniekus, kuri atbilst iestāžu noteiktajām vajadzībām. 2. Precizējot, Biroja uzdevumi ir: a) pēc atsevišķu iestāžu lūguma organizēt atklātus konkursus, lai izveidotu to atbilstošu pretendentu rezerves sarakstus, kas jāieceļ ierēdņu amatā. Konkursus organizē atbilstoši Civildienesta noteikumiem, pamatojoties uz saskaņotiem kritērijiem, kas noteikti saskaņā ar 6. panta c) punktu un Valdes apstiprināto darba programmu; b) cieši sadarboties ar iestādēm, lai novērtētu to norādītās personāla turpmākās vajadzības un sagatavotu un īstenotu konkursu programmu, lai tādējādi laikus apmierinātu šīs vajadzības; c) noteikt atlases metodes, pamatojoties uz paraugpraksi un saskaņā ar profesionālajām prasmēm, kas paredzētas dažādajām iestāžu darbinieku kategorijām; d) pārvaldīt un pārbaudīt to rezervju sarakstu izmantošanu, kas izveidoti, pamatojoties uz starpiestāžu konkursiem; e) iesniegt iestādēm gada ziņojumus par savām darbībām. 2. pants Iestāžu pienākumi Katras iestādes iecēlējinstitūcija nodrošina Biroju ar pietiekamo atlases komisijas locekļu, eksaminētāju un uzraugu skaitu, pamatojoties uz Valdes apstiprināto "kvotu", kā paredzēts 6. panta i) punktā, lai nodrošinātu atlases procedūru veiksmīgu norisi saskaņā ar Civildienesta noteikumu III pielikuma 3. pantu. 3. pants Citi pakalpojumi 1. Saskaņā ar nolīgumu starp Biroja vadītāju un kādu citu organizāciju, biroju vai aģentūru, Birojs var organizēt to darbinieku atlases procedūras, kurus pieņems darbā šādas organizācijas, biroji vai aģentūras. Pirms šāda nolīguma noslēgšanas Biroja vadītājs lūdz Valdes apstiprinājumu. Jebkurš šāds nolīgums ietver finansēšanas kārtību attiecībā uz Biroja sniegtajiem pakalpojumiem. 2. Ja izteikts lūgums, Birojs var sniegt tehnisku palīdzību slēgtu konkursu organizēšanā, ko veic atsevišķas iestādes, organizācijas, biroji vai aģentūras. 3. Pēc atsevišķu iestāžu lūguma Birojs organizē citu darbinieku atlases procedūru, lai izveidotu piemērotu pretendentu rezerves sarakstus un/vai datu bāzes, kuras atsevišķas iestādes var izmantot, pieņemot darbā citus darbiniekus. 4. Šīs darbības iekļauj Biroja darba programmā saskaņā ar 6. panta f) punktu ar nosacījumu, ka attiecīgā iestāde lūgumu izsaka laikus. 4. pants Sūdzības un lūgumi 1. Biroja vadītājs īsteno pilnvaras, kas piešķirtas iecēlējinstitūcijai saskaņā ar Civildienesta noteikumu 90. pantu attiecībā uz visiem lūgumiem vai sūdzībām, kas saistītas ar Biroja uzdevumiem. 2. Šādu sūdzību gadījumos Biroja vadītājs apspriežas ar Valdes priekšsēdētāju, ja viņš vai viņa paredz apstiprināt sākotnējo lēmumu. 3. Birojs atbild uz Eiropas ombuda lūgumiem, kas saistīti ar jebkuru jautājumu, kurš saskaņā ar šo lēmumu ir Biroja kompetencē. 5. pants Valde 1. Birojam izveido Valdi, kurā ir viens katras iestādes iecelts loceklis un trīs personāla pārstāvji novērotāju statusā, kas iecelti ar iestāžu personāla komiteju kopīgu piekrišanu. 2. Valde ar vienkāršu balsu vairākumu kādu no saviem locekļiem ievēl par priekšsēdētāju uz diviem gadiem. 3. Valde ar vienkāršu balsu vairākumu pieņem savu reglamentu pēc tam, kad tas iesniegts iestādēm. 4. Valde sanāk pēc priekšsēdētāja iniciatīvas vai pēc kāda tās locekļa lūguma. 5. Ja Valde pieņem lēmumu ar vienkāršu balsu vairākumu, katrai iestādei ir viena balss. Ja ir vienāds balsu skaits, izšķirošā ir priekšsēdētāja balss. 6. Ja Valde pieņem lēmumu ar kvalificētu balsu vairākumu, iestādēm piešķirto balsu skaits ir šāds: Komisijai — 18 balsis; Eiropas Parlamentam — septiņas balsis; Padomei — septiņas balsis; Tiesai — trīs balsis; Revīzijas palātai — divas balsis; Ekonomikas un sociālo lietu komitejai — divas balsis; Reģionu komitejai — divas balsis; Eiropas ombudam — viena balss. Kvalificētam balsu vairākumam vajadzīgas 24 derīgās balsis "par". 6. pants Valdes uzdevumi Iestāžu vispārējo interešu labad Valde a) ar kvalificētu balsu vairākumu apstiprina noteikumus par Biroja darbību; b) ar vienkāršu balsu vairākumu pēc Biroja vadītāja priekšlikuma apstiprina Biroja organizatorisko struktūru; c) ar kvalificētu balsu vairākumu pēc Biroja vadītāja ierosinājumiem saskaņā ar nolīgumu, kas jānoslēdz starp Eiropas Parlamenta, Padomes un Komisijas ģenerālsekretāriem, Tiesas sekretāru, Revīzijas palātas, Ekonomikas un sociālo lietu komitejas un Reģionu komitejas ģenerālsekretāriem un Eiropas ombuda pārstāvi par dalītas atlases un darbā pieņemšanas politikas kopējiem principiem, rezerves sarakstu pārvaldīšanas principiem un atbilstošajiem Civildienesta noteikumiem, apstiprina atlases politikas principus, kas Birojam jāievēro; d) ar vienkāršu balsu vairākumu saskaņā ar budžeta procedūru, balstoties uz projektu, ko sagatavojis Biroja vadītājs, veic Biroja ieņēmu un izdevumu provizorisko aprēķinu un nosūta to Komisijai, lai veiktu Komisijas ieņēmu un izdevumu provizorisko aprēķinu; vienlaikus tā ierosina Komisijai veikt jebkādus Biroja štata plāna pielāgojumus, ko tā uzskata par vajadzīgiem; e) ar vienkāršu balsu vairākumu apstiprina likmes un to veidus attiecībā uz papildu pakalpojumiem, ko Birojs var sniegt par samaksu iestādēm, organizācijām, birojiem un aģentūrām, un noteikumus, saskaņā ar kuriem Birojs tos var sniegt; f) pēc Biroja vadītāja ierosinājuma vienprātīgi apstiprina darba programmu un jo īpaši to konkursu laika izvēli un grafiku, kas jāorganizē. Darba programmā ietver arī pakalpojumus, kas nav saistīti ar atklātajiem konkursiem, kurus organizē iestādēm, organizācijām, birojiem un aģentūrām; g) ar kvalificētu balsu vairākumu, pamatojoties uz Biroja vadītāja sagatavoto projektu, apstiprina gada vadības ziņojumu, kurā ietver visas atsevišķās ieņēmumu un izdevumu pozīcijas, kas saistītas ar Biroja veikto darbu un sniegtajiem pakalpojumiem. Katru gadu līdz 1. maijam tā nosūta iestādēm ziņojumu par iepriekšējo finanšu gadu, kas izveidots, ņemot vērā analītiskos kontus; h) ar vienkāršu balsu vairākumu apstiprina godīgu, vienlīdzīgu to mainīgo un tiešo izmaksu sadalījumu, kas jāiekasē no atsevišķām iestādēm, lai veiktu analītisko uzskaiti, un to atjaunina ik pēc trim gadiem; i) ar vienkāršu balsu vairākumu, pamatojoties uz darbā pieņemšanas vajadzībām, vienojas par noteikumiem, saskaņā ar kuriem katrai iestādei jānodrošina Birojs ar atlases komisijas locekļu, eksaminētāju un uzraugu attiecīgu skaitu; j) ar vienkāršu balsu vairākumu apstiprina nosacījumus, saskaņā ar kuriem Birojs var piekrist, ka iestādes organizē pašas savus konkursus saskaņā ar iestāžu lēmuma 2. panta 1. punktu. 7. pants Darbinieku iecelšana amatā 1. Biroju vada vadītājs, kuru amatā iecēlusi Komisija pēc tam, kad Valde ar vienkāršu balsu vairākumu devusi labvēlīgu atzinumu. Valde ir cieši iesaistīta procedūrās, kas jāievēro, pirms Biroja vadītāju ieceļ amatā, jo īpaši paziņojuma par vakanci sagatavošanā un pieteikumu izvērtēšanā. 2. Biroja vadītājs ir Biroja personāla iecēlējinstitūcija. 3. Komisija, ciktāl runa ir par Biroja vadītāju, un Biroja vadītājs, ciktāl runa ir par personālu, kam vadītājs ir iecēlējinstitūcija, informē Valdi par iecelšanu amatā, parakstītajiem līgumiem, paaugstinājumiem amatā un ierosinātajām disciplinārlietām pret ierēdņiem vai citiem darbiniekiem. 4. Kopienas iestāžu ierēdņiem sniedz informāciju par vakantajiem amatiem Birojā, tiklīdz iecēlējinstitūcija nolemj kādu iecelt šajos vakantajos amatos. 5. Biroja vadītāju ieceļ uz pieciem gadiem, un šo termiņu var atjaunot. 8. pants Biroja vadītāja uzdevumi; personāla vadība 1. Biroja vadītājs ir atbildīgs par veiksmīgu Biroja vadīšanu. Viņš vai viņa rīkojas Valdes pakļautībā atbilstoši tās kompetencei. Viņš vai viņa sniedz Valdei sekretariāta pakalpojumus, ziņo tai par savu uzdevumu izpildi un iesniedz tai ierosinājumus attiecībā uz Biroja veiksmīgu vadīšanu. 2. Administratīvās procedūras, kas saistītas ar personāla ikdienas vadīšanu, piemēram, algām, atvaļinājumiem un slimību gadījumiem, nelaimes gadījumu un pensiju apdrošināšanu, veic saskaņā ar tādiem pašiem nosacījumiem, kādi attiecas uz Komisijas ierēdņiem un citiem darbiniekiem. Minētais uzskaitījums nav pilnīgs un Birojs, vienojoties ar Komisiju, var to paplašināt, lai iekļaujot citas jomas. 9. pants Finanšu jautājumi 1. Birojam piešķirtās apropriācijas, kuru kopsummu iekļauj atsevišķā budžeta pozīcijā tajā budžeta iedaļā, kas attiecas uz Komisiju, sīki izklāsta minētās iedaļas pielikumā. Šo pielikumu veido ieņēmumu un izdevumu pārskata formā, iedalot sīkāk tāpat kā budžeta iedaļas. 2. Biroja štatu sarakstu pievieno Komisijas štatu sarakstam. 3. Pamatojoties uz Valdes priekšlikumu, Komisija attiecībā uz apropriācijām Birojam, kas iekļautas pielikumā, deleģē kredītrīkotāja pilnvaras Biroja vadītājam un nosaka ierobežojumus un nosacījumus šai pilnvaru deleģēšanai. Finanšu gada beigās Valde informē budžeta lēmējinstitūciju par to summu sadalījumu, kas iegūtas par Biroja sniegtajiem papildu pakalpojumiem un minētas pielikuma budžeta pozīcijā. 4. Biroja pārskatus izveido saskaņā ar uzskaites noteikumiem un metodēm, ko noteicis Komisijas grāmatvedis. Birojs veic atsevišķu uzskaiti par ieņēmumiem, kas gūti no maksājumiem par sniegtajiem pakalpojumiem. 10. pants Pārskatīšana Lēmumu pārskata, kad pagājuši trīs gadi pēc Biroja izveidošanas. 11. pants Piemērošanas diena Šis lēmums stājas spēkā dienā, kad to publicē Eiropas Kopienu Oficiālajā Vēstnesī. Eiropas Parlamenta vārdā — generālsekretārs J. Priestley Komisijas vārdā — ģenerālsekretārs D. O'Sullivan Revīzijas palātas vārdā — ģenerālsekretārs M. Hervé Reģionu komitejas vārdā — ģenerālsekretārs V. Falcone Padomes vārdā — ģenerālsekretāra vietnieks P. De Boissieu Tiesas vārdā — Tiesas sekretārs R. Grass Ekonomikas un sociālo lietu komitejas vārdā — ģenerālsekretārs P. Venturini Eiropas ombuds J. Søderman [1] OV L 56, 4.3.1968., 1. lpp. [2] OV L 197, 26.7.2002., 53. lpp. --------------------------------------------------